اینگیلتره‌ده یالنیزلیقدان سوروملو بیر باخانلیق قورولدوغو آچیقلاندی.
باشباخانلیق افیسیندن وئریلن آچیقلامایا گؤره، محافطه‌کار پارتیدن ملت وکیلی ترسی کروچون یالنیزلیق باخانی تعیین اولوناجاغی بیلدیریلدی.
بو پروژه‌نین تمللرینی ۲۰۱۶.جی ایلده آشیری ساغچی بیر نفر طرفین‌دن اؤلدورولن ایشچی پارتیسی ملت وکیلی جو کوکس آتمیشدی.
باشباخان تر‌سا می، قونو ایله باغلی وئردیگی آچیقلاما‌دا،
"جو کوکس، اؤلکه‌ده‌کی یالنیزلیغین نه سویه‌ده اولدوغونو آنلامیش و اؤزونو بو وضعیت‌دن معذب اولانلارا یاردیم ائتمه‌یه حصر ائتمیشدی" دئدی.
بو وظیفه‌یه گلن باخان کرووچ ایسه،
"بو مسئله جونون توتقو ایله ایلگیلندیگی بیر مسئله‌ ایدی، بیز ده خاطره‌سینه صاحب چیخماق و اینگیلتره‌ده یالنیزلیق‌دان عذاب چکن میلیونلارجا اینسانا یاردیم ائتمک اوچون الیمیزدن گله‌نی ائدجییک" دئدی.
بو آرادا اولوسال استاتیستیک افیسینین یالنیزلیغین دوغرو اؤلچومو اوچون بیر یؤنتیم گلیشدیرجگی بیلدیریلدی.
یالنیزلیغین اینگیلتره‌ده ۹ میلیون نفری ائتکیله‌دیگی تخمین ائدیلیر.
۲۰۱۷.جی ایلده یاییملانان بیر راپور، یالنیزلیغین گون‌ده ۱۵ سیگار چکمک قدر پیس اولدوغونو اورتایا قویموشدو.
